**Οδηγίες πεδίου MENU > Φοίτηση (ή Φοίτηση στο Τμήμα στο sub-menu) > Φοιτητές Τμήματος > Υποστήριξη Τμήματος**

**Οδηγός Πλοήγησης Νεοεισερχόμενων Φοιτητών**

* Επισυνάπτεται το αρχείο «1\_Οδηγός Πλοήγησης Νεοεισερχόμενων»

**Οδηγός Ενεργοποίησης Λογαριασμού στο myaccount**

* Επισυνάπτεται το αρχείο «2\_Οδηγός Ενεργοποίησης Λογαριασμού»

**Ηλεκτρονική Γραμματεία – Eduportal**

**Θα οδηγεί σε σελίδα στην οποία θα εμφανίζεται το ακόλουθο κείμενο:**

**Ηλεκτρονική Γραμματεία - Eduportal**

Η υπηρεσία Ηλεκτρονικής Γραμματείας – Eduportal είναι ένας διαδικτυακός τόπος μέσω του οποίου οι φοιτητές/τριες:

* Παρακολουθούν τις ανακοινώσεις της Γραμματείας.
* Κάνουν ηλεκτρονικά τις δηλώσεις μαθημάτων κάθε εξάμηνο.
* Έχουν πρόσβαση στις βαθμολογίες των μαθημάτων στα οποία έχουν εξεταστεί.
* Αιτούνται στη Γραμματεία την έκδοση βεβαιώσεων σπουδών, αναλυτικών βαθμολογιών, πιστοποιητικών, κ.ά.

**Ο κωδικός πρόσβασης στο** **Εduportal**είναι ίδιος με αυτόν του κεντρικού καταλόγου (LDAP, wi-fi, email, πάσο, Εύδοξος, κ.τ.λ.).

Είσοδος στο Εduportal **εδώ**.

* Αν δεν κάνω λάθος, η διεύθυνση για τον παραπάνω σύνδεσμο είναι sso.uoc.gr/login

**Ακαδημαϊκοί Σύμβουλοι**

**Θα οδηγεί σε σελίδα στην οποία θα εμφανίζεται το ακόλουθο κείμενο:**

**Ακαδημαϊκοί Σύμβουλοι**

Ο θεσμός του Ακαδημαϊκού Συμβούλου (Ν. 4009, ΦΕΚ A 195/06.09.2011, άρθρο 35) δίνει στους φοιτητές και στις φοιτήτριες τη δυνατότητα τακτικής επικοινωνίας και αλληλεπίδρασης με ένα μέλος ΔΕΠ του Τμήματος, το οποίο έχει οριστεί υπεύθυνο για την παρακολούθηση της εκπαίδευσής τους. Οι φοιτητές/φοιτήτριες ενημερώνονται κατά την εγγραφή τους για το όνομα και τα στοιχεία επικοινωνίας του/της Ακαδημαϊκού Συμβούλου τους. Από τον/την ακαδημαϊκό σύμβουλό τους οι φοιτητές/φοιτήτριες μπορούν να αντλούν αξιόπιστη πληροφόρηση για κάθε θέμα που σχετίζεται με το ΠΠΣ και με τη συμμετοχή στην εκπαιδευτική διαδικασία, αλλά και για τις διαθέσιμες δομές υποστήριξης του Ιδρύματος και τους τρόπους αντιμετώπισης ενδεχόμενων προβλημάτων που είναι τροχοπέδη στην ακαδημαϊκή επιτυχία.

Οι ακαδημαϊκοί σύμβουλοι των φοιτητών και φοιτητριών του ΠΠΣ: (α) παρακολουθούν την πορεία των σπουδών των φοιτητών/φοιτητριών τους καθ’ όλη τη διάρκεια της φοίτησής τους (οργανώνοντας συναντήσεις στις αρχές του εξαμήνου και μετά την έκδοση των αποτελεσμάτων των εξετάσεων, αλλά και όποτε αυτό κρίνεται σκόπιμο), (β) βοηθούν στην επιλογή των κατάλληλων μαθημάτων για την ικανοποίηση των στόχων κάθε φοιτητή/φοιτήτριας (π.χ., μεταπτυχιακές σπουδές, επαγγελματική αποκατάσταση, κ.λπ.), και (γ) κατευθύνουν τους φοιτητές/τις φοιτήτριες, όταν αυτό χρειάζεται, σε υπηρεσίες του Ιδρύματος που μπορούν να βοηθήσουν με διάφορους τρόπους, όπως σίτιση, στέγαση, οικονομική βοήθεια, υγειονομική περίθαλψη, ψυχολογική υποστήριξη.

Οι φοιτητές/φοιτήτριες μπορούν να απευθύνονται στον/στην ακαδημαϊκό σύμβουλό τους για τα ζητήματα που τους απασχολούν από το πρώτο έτος και καθ’ όλη τη διάρκεια των σπουδών τους. Η πρώτη συνάντηση του ακαδημαϊκού έτους γίνεται μετά την επίσημη έναρξη του χειμερινού εξαμήνου. Οι επόμενες συναντήσεις προγραμματίζονται κατόπιν σχετικής συνεννόησης φοιτητή/φοιτήτριας και ακαδημαϊκού συμβούλου.

Για το ακαδ. έτος 2024-2025, η Συνέλευση του Τμήματος Φιλοσοφίας έχει ορίσει τους/τις εξής ακαδημαϊκούς συμβούλους ανά έτος φοίτησης:

**Σύμβουλοι 1ου έτους:** Μαρία Βενιέρη, Ευαγγελία Παπαδάκη, Γιάννης Πίσσης

**Σύμβουλος 2ου έτους:** Ελένη Κακλαμάνου

**Σύμβουλος 3ου έτους:** Κώστας Κουκουζέλης

**Σύμβουλος 4ου έτους και άνω:** Κατερίνα Μπαντινάκη

**Υποβολή Παραπόνων και Ενστάσεων**

**Θα οδηγεί σε σελίδα στην οποία θα εμφανίζεται το ακόλουθο κείμενο:**

**Υποβολή Παραπόνων και Ενστάσεων**

Το Τμήμα Φιλοσοφίας διαθέτει κατάλληλο μηχανισμό διαχείρισης των φοιτητικών παραπόνων και ενστάσεων, ώστε να διασφαλίζεται η άμεση και δίκαιη διεκπεραίωση τους με αποτελεσματικότητα και εμπιστευτικότητα. Η πολιτική διαχείρισης παραπόνων και ενστάσεων απευθύνεται σε όλο τον ενεργό φοιτητικό πληθυσμό του Τμήματος. Η εν λόγω διαδικασία αφορά σε κάθε μορφή παραπόνου ή ένστασης που άπτεται της ποιότητας των παρεχομένων από το Τμήμα εκπαιδευτικών και διοικητικών υπηρεσιών. Πριν την έκφραση παραπόνου ή ένστασης, οι φοιτητές/φοιτήτριες οφείλουν να μελετούν με προσοχή τον Οδηγό Σπουδών του Τμήματος, τον Κανονισμό Λειτουργίας Μηχανισμού Διαχείρισης Παραπόνων και Ενστάσεων, καθώς και τους γενικούς κανόνες λειτουργίας του Πανεπιστημίου, ώστε να γνωρίζουν με σαφήνεια τα δικαιώματα και τις υποχρεώσεις τους. Αρμόδιος/α για την παρακολούθηση και ορθή εφαρμογή της διαδικασίας διαχείρισης των φοιτητικών παραπόνων και ενστάσεων ορίζεται ο\η εκάστοτε Πρόεδρος του Τμήματος.

**Κανονισμός Λειτουργίας Μηχανισμού Διαχείρισης Παραπόνων και Ενστάσεων**

**Έντυπο Υποβολής Παραπόνων και Ενστάσεων**

* Για τον σύνδεσμο του κανονισμού, επισυνάπτεται το αρχείο «3\_Κανονισμός Λειτουργίας Μηχανισμού Διαχείρισης Παραπόνων»
* Για τον σύνδεσμο του εντύπου υποβολής παραπόνων, επισυνάπτεται το αρχείο «4\_Έντυπο Υποβολής Παραπόνων»